ঝাঁকপাল্লা
ঝাঁকপাল্লা(বৈজ্ঞানিক নাম: "Vindula erota (Fabricius)") যার মূল শরীর উজ্জ্বল কমলা হলুদ বর্ণের এবং ডানা দুটি কমলাটে হলুদ বর্ণ দেখা যায়। এরা নিমফ্যালিডি পরিবার এবং হেলিকোনিনি উপগোত্রের সদস্য।
পালান
পালান (বৈজ্ঞানিক নাম: "Wrightia coccinea") () এক প্রজাতির সপুষ্পক উদ্ভিদ। বাংলাদেশের সিলেট অঞ্চলে এর নাম পালাম। এটি বাংলাদেশ ও ভারতের স্থানীয় গাছ। দেশ দু'টির পাহাড়ি এলাকায় এরা জন্মায়। উচ্চতায় ২০ মিটার পর্যন্ত হয়। পালান গাছের ফুল সিঁদুরলাল রঙের ও প্রায়-ফানেল আকৃতির। পাতা ডিম্বাকৃতির ও উজ্জ্বল সবুজ। ফুলের পাপড়ি ছোট, সংখ্যায় পাঁচ ও আকারে গোল। ফুলে সুবাস রয়েছে এবং ফুলের ওপর মাছি সারাক্ষণ উড়ে বেড়ায়। ডালের ডগায় চার থেকে পাঁচটি ফুল একত্রে ফোটে। বসন্তের শেষ ও গ্রীষ্মের শুরুতে ফুল ফুটতে শুরু করে। মে মাসের পর আর ফুল থাকে না। বীজের দৈর্ঘ্য ২ সেমি।